Tulevaisuusvaliokunta

Tulevaisuusvaliokunta (TuV) on eduskunnan valiokunta. Se perustettiin alun perin tilapäiseksi vuonna 1993. Taustalla vaikuttivat 167 kansanedustajan allekirjoittama kansanedustaja Eero Paloheimon (vihr.) aloite sekä kansanedustaja Martti Tiurin (kok.) aktiivisuus. Tulevaisuusvaliokunnan asema vakinaistettiin uuden perustuslain myötä vuonna 2000.

Muista valiokunnista poiketen tulevaisuusvaliokunta ei osallistu päivittäiseen lainsäädäntötyöhön. Sen sijaan tulevaisuusvaliokunta tarkastelee pitkän aikavälin kysymyksiä tulevaisuusnäkökulmasta. 
Valiokunnan ensisijaisena tehtävänä on valmistella eduskunnan vastaus valtioneuvoston eduskunnalle kerran vaalikaudessa antamaan tulevaisuusselontekoon. Valiokunta käsittelee siten asioita, jotka liittyvät tulevaisuuden kehitystekijöihin ja kehitysmalleihin. Valiokunta suorittaa tulevaisuuden tutkimiseen, myös sen menetelmäkysymyksiin, liittyvää selvitystyötä.

Lisäksi tulevaisuusvaliokunta voi käsitellä itse valitsemiaan aiheita pitkän ja keskipitkän tähtäimen näkökulmasta ja tuoda keskustelun tulokset eduskunnan täysistunnon ajankohtaiskeskusteluun. Tulevaisuusvaliokunta toimii myös parlamentaarisena elimenä, joka suorittaa teknologiakehityksen ja teknologian arviointia yhteiskunnallisen vaikutusten näkokulmasta.

Tulevaisuusvaliokunta antoi valtioneuvoston ilmastostrategian selontekoon vuonna 2001 lausunnon, jonka mukaan ilmastonmuutoksen pysäyttäminen tulevaisuudessa siedettäväksi edellyttää todella radikaaleja toimia ja kasvihuonepäästöjen vähentämistä 60–80 prosentilla seuraavien vuosikymmenien aikana.Tulevaisuusvaliokunnan lausunto 1/2001 vp, Valtioneuvoston selonteko kansallisesta ilmastostrategiasta

Tulevaisuusvaliokunnassa on 17 jäsentä ja 9 varajäsentä. Jäsenet ovat kansanedustajia.

Esimerkkejä tulevaisuusvaliokunnan viime vuosina käsittelemistä aiheista:
 Energia 2010 - Delfoi-paneelitutkimus tulevaisuuden energiavalinnoista (2001) 
 Uusiutuvat energialähteet vuoteen 2030 Suomessa (2002) 
 Alueellisen innovaatiotoiminnan tila, merkitys ja kehityshaasteet Suomessa (2003) 
 Ihmisen perimän ja kantasolujen tutkimuksen haasteet päätöksenteolle (2003) 
 Suomalaisen tietoyhteiskuntamallin tulevaisuus (2004)
 Terveydenhoidon tulevaisuus (2005)
 Sosiaalinen pääoma ja tietotekniikka lasten ja nuorten tulevaisuuden riskien kannalta 
 Väestökehityksestä, väestöpolitiikasta ja ikärakenteen muutokseen varautumisesta - Hyvä yhteiskunta kaikenikäisille (Valtioneuvoston tulevaisuusselonteko)

 Valiokunnan jäsenet 
Tulevaisuusvaliokunnassa on 17 jäsentä ja 9 varajäsentä. 

Jäsenet vaalikaudella 2023-2027
 JäsenPuolueVaalipiiri  Kokoomus Kaakkois-Suomi  Kokoomus Keski-Suomi  Kokoomus Uusimaa  Kokoomus Helsinki  Perussuomalaiset Keski-Suomi  Perussuomalaiset Kaakkois-Suomi  Perussuomalaiset Oulu  SDP Varsinais-Suomi  SDP Helsinki  SDP Pirkanmaa  SDP Kaakkois-Suomi  Keskusta Oulu  Vihreät Savo-Karjala  Vasemmistoliitto Pirkanmaa  RKP Vaasa  Kristillisdemokraatit Häme  Liike Nyt Uusimaa

 Valiokunnan puheenjohtajat 
 PuoluePuheenjohtajavuosiVihreätEero Paloheimo1993–1995 KokoomusMartti Tiuri1996–2003Jyrki Katainen2003–2007Paula Risikko2007Marja Tiura2007–2011SDPPäivi Lipponen2011–2015RKPThomas Blomqvist2015Carl Haglund2015–2016Thomas Blomqvist2016–2018Stefan Wallin2018–2019Anna-Maja Henriksson2019Joakim Strand2019–2023VasemmistoliittoAino-Kaisa Pekonen2023–2024Anna Kontula2024–

 Lähteet 

 Aiheesta muualla 
 Tulevaisuusvaliokunta eduskunnassa
 Eduskunta: Tulevaisuusvaliokunnan julkaisuja

Luokka:Eduskunnan valiokunnat